stanford-oval/wikipedia huggingface dataset:
פיקוד המבצעים המיוחדים (אוסטרליה)

| --- | --- |

 פרטים
 מדינה:  אוסטרליה אוסטרליה
 שיוך:   כוחות ההגנה של אוסטרליה
 סוג:  כוחות מיוחדים
 אירועים ותאריכים
 תקופת הפעילות:  2003–הווה (כ־22 שנים)
 מלחמות:  מלחמת אפגניסטן
סיור של יחידת המבצעים המיוחדים באפגניסטן באוקטובר 2009.
פיקוד המבצעים המיוחדים (באנגלית: Special Operations Command, בראשי תיבות: SOCOMD) הוא פיקוד בכוחות ההגנה האוסטרלים שהוקם ב-5 במאי 2003 כדי לאחד את כל יחידות הכוחות המיוחדים של אוסטרליה ועד שנת 2008 הפך למבצעי.
הפיקוד בעל מעמד של זרוע בדומה לפיקוד הצי, פיקוד כוחות היבשה ופיקוד חיל האוויר. הפיקוד מעוצב על פי פיקוד המבצעים המיוחדים האמריקאי ופיקוד הכוחות המיוחדים הבריטי ועומד בראשו מייג'ור גנרל כמפקד המבצעים המיוחדים באוסטרליה (SOCAUST).
היסטוריה

מקורו של SOCOMD הוא בשנת 1979, כאשר הצבא הקים את מנהלת הכוחות למבצעים מיוחדים (Directorate Special Action Forces—Army). ב-13 בפברואר 1990 הוקמו כוחות מיוחדים של המטה (Headquarters Special Forces) ששמם שונה בשנת 1997 למטה המבצעים המיוחדים ובשנת 2003 למפקדת המבצעים המיוחדים (SOCOMD).
הכוחות נטלו חלק במבצע צבאי במזרח טימור ממאי 2006 עד שנת 2007 ולאחר מכן נטלו חלק באבטחת משחקי חבר העמים 2006 במלבורן במרץ 2006. היחידות נשלחו בהמשך ליטול חלק במבצעים של הצבא האוסטרלי באפגניסטן ובעיראק ונטלו חלק באבטחת גביע העולם ברוגבי 2003 ובאבטחת ביקורו של הנשיא ג'ורג' ווקר בוש בקנברה באוקטובר 2003.
בעוד שמפקדת המבצעים המיוחדים לא החלה בפעילות באותה עת באופן רשמי, נראה כי המפקדה פיקחה על עליית המטוס הצפון קוריאני MV פונג סו באפריל 2003, שהשתתפו בה יחידות של גדוד השירות האווירי המיוחד והגדוד הרביעי, הגדוד האוסטרלי המלכותי וקבוצת התקיפה הטקטית.
בנובמבר 2018, בפגישה ה-30 של הארגון לשיתוף פעולה כלכלי באסיה-פסיפיק (APEC) שהתקיימה בפורט מורסבי בפפואה גינאה החדשה הפיקוד היה מעורב בסיוע לצבא של פפואה גינאה החדשה באבטחת מנהיגי העולם שהגיעו למקום, כולל סקוט מוריסון, מייק פנס, שי ג'ינפינג, דמיטרי מדבדב ומנהיגים ממשלתיים וכלכליים אחרים שנכחו במקום, בשיתוף פעולה עם פיקוד המבצעים המיוחדים של ניו זילנד.
מרכיבי המערך > רגימנט שירות האוויר המיוחד

רגימנט שירות האוויר המיוחד (SASR) הידוע בכינויו SAS, הוא יחידת כוחות מיוחדים של צבא אוסטרליה. היחידה הוקמה בשנת 1957 על פי דגם ה-SAS הבריטי. תפקידו "לספק יכולות מבצעיות מיוחדות לתמיכה בכוח ההגנה האוסטרלי כולל יכולות ייחודיות לתמיכה בפעולות אסטרטגיות רגישות, פעולות חילוץ מיוחדות, סיוע בייעוץ והדרכה במדינות זרות, סיור מיוחד ופעולה ישירה".
ה-SASR בנוי בעיקר לביצוע סיורים מיוחדים בעומק בצוותים קטנים ואילו רגימנטי הקומנדו משמשים לביצוע פשיטות במסגרות גדולות יותר.
מרכיבי המערך > רגימנט הקומנדו הראשון

רגימנט הקומנדו הראשון (1 Cdo Regt) הוקם בשנת 1955 משתי פלוגות וקיבל מעמד רגימנט בשנת 1981. זוהי היחידה הוותיקה ביותר בפיקוד המבצעים המיוחדים והיא המעבירה את ניסיון אבות הקומנדו של מלחמת העולם השנייה לקהילת המבצעים המיוחדים באוסטרליה המודרנית. הרגימנט כולל לוחמים בשירות קבע ובמילואים והוא אחראי גם על אספקת לוחמי קומנדו לרגימנט הקומנדו השני (2 Cdo Regt). בשנים האחרונות פרס בתדירות גבוהה לבוגנוויל, מזרח טימור, איי שלמה, עיראק ואפגניסטן.
מרכיבי המערך > רגימנט הקומנדו השני

רגימנט הקומנדו השני (2 Cdo Regt) הוקם ב-19 ביוני 2009 על בסיס גדוד הקומנדו המלכותי האוסטרלי הרביעי (4 RAR Cdo) שהיה אחראי לפיתוח יכולות קומנדו כבר משנת 1997. הרגימנט מרבה להתאמן ולפרוס עם רגימנט שירות האווירי המיוחד (SASR) והשתתף במבצעי פעולה ישירה במזרח טימור, עיראק ואפגניסטן. הוא גם היה מעורב במבצעי ביטחון פנים באבטחת אירועים חשובים.
מרכיבי המערך > רגימנט התעופה השישי

רגימנט התעופה השישי (6 Avn Regt) מספק הטסה ותמיכה לכוחות היבשה והכוחות המיוחדים.
טייסת 171 (171 Avn Sqn) - סיקורסקי UH-60 בלקהוק
טייסת 173 (173 Avn Sqn) - בל OH-58 קיואה
טייסת תמיכה (Spt Sqn)
מרכיבי המערך > טייסת מס' 4

טייסת מס' 4 (4 SQN) היא יחידת כוחות אוויר מיוחדים של חיל האוויר האוסטרלי המספקת בקרת אוויר קדמית ובקרת אוויר טקטית להכוונת אמנעה וסיוע אווירי קרוב.
מרכיבי המערך > רגימנט ההנדסה למבצעים מיוחדים

רגימנט ההנדסה למבצעים מיוחדים (SOER) מספק יכולות ניוד, מיכשול ומומחים טכניים. הוא אחראי להתגוננות אב"כ וסילוק פצצות. היחידה שהוקמה בשנת 1999 צורפה בפברואר 2012 לפיקוד המבצעים (SOCOMD).
מרכיבי המערך > מרכז ההדרכה וההכשרה למבצעים מיוחדים

מרכז ההדרכה וההכשרה למבצעים מיוחדים (Defence Special Operations Training & Education Centre (DSOTEC, מגייס, ממיין ומכשיר אנשי צוות נבחרים לשירות ברגימנטים של הקומנדו (Cdo Regt) וברגימנט שירות האווירי המיוחד (SASR).
בית הספר למבצעים מיוחדים (ADFSSO) - אחראי על גיוס, בחירה, הכשרה, חינוך וניהול כוח אדם של כל פיקוד המבצעים המיוחדים (SOCOMD)
בית הספר לצניחה (ADFPS)
מרכיבי המערך > טייסת לוגיסטית למבצעים מיוחדים

טייסת לוגיסטית למבצעים מיוחדים (SOLS) מספקת תמיכה לוגיסטית לכל היחידות בפיקוד המבצעים המיוחדים. היחידה בסדר גודל של פלוגה אחראית על מתן תמיכה לוגיסטית מגוונת באזורים מרוחקים ובמסגרות מבודדות ועוינות.
ראו גם

קוריאה הדרומית פיקוד הלחימה המיוחדת של קוריאה הדרומית
הממלכה המאוחדת הכוחות המיוחדים של בריטניה
ניו זילנד פיקוד המבצעים המיוחדים של ניו זילנד
ארצות הברית פיקוד המבצעים המיוחדים של ארצות הברית
רוסיה הכוחות למבצעים מיוחדים של צבא רוסיה
אוקראינה הכוחות למבצעים מיוחדים של צבא אוקראינה
לקריאה נוספת

"Defence Support To World Cup Security" (הודעה לעיתונות). Department of Defence. 25 בספטמבר 2003. אורכב מ-המקור ב-2 ביוני 2011. נבדק ב-25 בספטמבר 2015. {{cite press release}}:  (עזרה)
"New Special Operations Commander Appointed" (הודעה לעיתונות). Department of Defence. 29 באוקטובר 2005. אורכב מ-המקור ב-2 ביוני 2011. נבדק ב-25 בספטמבר 2015. {{cite press release}}:  (עזרה)
Horner, David (2002). SAS: Phantoms of War. A History of the Australian Special Air Service (Second ed.). Sydney, New South Wales: Allen & Unwin. ISBN 1-86508-647-9.
הערות שוליים

↑  "New Special Operations Command" (הודעה לעיתונות). Department of Defence. 5 במאי 2003. אורכב מ-המקור ב-2 ביוני 2011. נבדק ב-25 בספטמבר 2015. {{cite press release}}:  (עזרה)
↑  "Expansion of Special Forces Counter Terrorist Capability and new Special Operations Command" (הודעה לעיתונות). Prime Minister of Australia. 19 בדצמבר 2002. אורכב מ-המקור ב-23 בפברואר 2003. {{cite press release}}:  (עזרה)
↑  Grant (Ret.), Brigadier William 'Mac'. "Reserve Commandos inherit a remarkable legacy" (PDF). Defence Reserves Yearbook 2004–2005. Executive Media Pty Ltd. Australian Defence Force. אורכב מ-המקור (PDF) ב-2 ביוני 2011. נבדק ב-28 ביולי 2016. {{cite news}}:  (עזרה)
↑  Davies, Andrew; Jennings, Peter; Scheer, Benjamin (2014). A Versatile Force: The Future of Australia's Special Operations Capability (PDF). Barton, Australian Capital Territory: Australian Strategic Policy Institute. ISBN 9781921302978. נבדק ב-7 בספטמבר 2017. {{cite book}}:  (עזרה)
↑  Boer, Cpl Corinne (19 באפריל 2007). "Back into fray". Army: The Soldiers' Newspaper (1164 ed.). Canberra, Australia: Department of Defence. ISSN 0729-5685. אורכב מ-המקור ב-21 במרץ 2011. {{cite news}}:  (עזרה)
↑  Logue, Jason (8 במאי 2003). "Tartan TAG". Army: The Soldiers' Newspaper (1073 ed.). Canberra: Department of Defence. ISSN 0729-5685. אורכב מ-המקור ב-7 ביולי 2013. נבדק ב-25 בספטמבר 2015. {{cite news}}:  (עזרה)
↑  "Defence supports PNG security effort for APEC 2018" (הודעה לעיתונות). 12 באוקטובר 2018. נבדק ב-31 בדצמבר 2019. {{cite press release}}:  (עזרה)
↑  Greene, Andrew (12 בספטמבר 2018). "Australian Special Forces to protect world leaders at APEC meeting in Papua New Guinea". ABC News. נבדק ב-31 בדצמבר 2019. {{cite news}}:  (עזרה)
↑  Benson, CAPT Dean (15 בנובמבר 2018). "Training for success" (PDF). Army: The Soldiers' Newspaper (1432 ed.). Canberra: Department of Defence. ISSN 0729-5685. נבדק ב-1 בינואר 2020. {{cite news}}:  (עזרה)
לוחמי יחידת הצלילה RAN באימון
לוחם של רגימנט הקומנדו השני באימון, 2023
מסוק בלאק הוק של רגימנט התעופה השישי
פרידריך אברט הבן

פרידריך אברט הבן (בגרמנית: Friedrich Ebert Junior‏; 12 בספטמבר 1894 – 4 בדצמבר 1979) היה מדינאי מזרח-גרמני, ראש עיריית ברלין המזרחית בין 1950–1967.
שנותיו הראשונות

אברט נולד בברמן בשנת 1894. אביו היה חבר המפלגה הסוציאל-דמוקרטית של גרמניה, פרידריך אברט, שעתיד היה להיות הקנצלר האחרון של האימפריה הגרמנית ונשיאה הראשון של רפובליקת ויימאר.
בשנת 1909 החל אברט להתמחות כמדפיס. בשנת 1910 הוא הצטרף לתנועת הנוער העובדים הסוציאליסטים, ובשנת 1913 סיים את התמחותו והצטרף למפלגה הסוציאל-דמוקרטית.
בשנת 1915 גויס לצבא הגרמני ושירת במלחמת העולם הראשונה. עם תום המלחמה עבד בעיתונים שונים של המפלגה הסוציאל-דמוקרטית.
הוא נעצר על ידי הנאצים בשנת 1933 באשמת פעילות פוליטית בלתי חוקית. הוא הוחזק במשך שמונה חודשים במספר מחנות ריכוז. בשנת 1939 גויס מחדש לוורמאכט, ובשנת 1940 שוחרר. הוא התחיל לעבוד בהוצאה לאור, ועד נפילת גרמניה הנאצית היה תחת מעקב של המשטר.
אחרי המלחמה

אחרי המלחמה נבחר אברט ליושב ראש המפלגה הסוציאל-דמוקרטית במחוז ברנדנבורג של פרוסיה. בזכות מוצאו נהנה מיוקרה פוליטית גדולה ונחשב לאחד המנהיגים הבולטים בשטח הכיבוש הסובייטי של גרמניה. המפלגה הקומוניסטית של גרמניה חיזרה אחריו במטרה ליצור איחוד של שתי המפלגות.
בשנת 1946, תחת לחצם הכבד של שלטונות הכיבוש הסובייטיים, שתי המפלגות התאחדו והקימו את מפלגת האיחוד הסוציאליסטי של גרמניה. אברט נבחר לחברות בוועד המרכזי, ומאז שנת 1949 היה חבר הפוליטביורו.
עם דעיכת שיתוף הפעולה בין בעלות הברית וחלוקת ברלין הפך אברט לראש העירייה הראשון של ברלין המזרחית, תפקיד שהחזיק בו עד שנת 1967.
אברט היה בין מנסחיה של חוקת גרמניה המזרחית. בשנת 1949 הפך לחבר בפולקסקאמר, הפרלמנט המזרח-גרמני. עד שנת 1971 שימש כסגן נשיא הפרלמנט, ומשנה זאת היה יושב ראש סיעת מפלגת האיחוד הסוציאליסטי בפרלמנט.
אברט עוטר במספר עיטורים גבוהים מטעם גרמניה המזרחית. אחרי פרישתו מראשות עיריית ברלין המזרחית הוענקה לו אזרחות כבוד מטעם העיר, אולם היא בוטלה בשנת 1992.
פארגו (סרט)

| --- | --- |

 בימוי:  ג'ואל כהן, אית'ן כהן 
 הופק בידי:  ג'ואל כהן, אית'ן כהן 
 תסריט:  ג'ואל כהן, אית'ן כהן 
 עריכה:  האחים כהן 
 שחקנים ראשיים:  ויליאם ה' מייסי סטיב בושמי פרנסס מקדורמנד פיטר סטורמר
 מוזיקה:  קרטר בורוול 
 צילום:  רוג'ר דיקינס 
 מדינה:  ארצות הברית, הממלכה המאוחדת 
 חברת הפקה:  פוליגרם, Working Title Films 
 חברה מפיצה:  Gramercy Pictures, נטפליקס 
 שיטת הפצה:  וידאו על פי דרישה 
 הקרנת בכורה:  8 במרץ 1996
 משך הקרנה:  98 דק' 
 שפת הסרט:  אנגלית 
 סוגה:  סרט פשע, סרט קומדיה שחורה, נאו-נואר, סרט דרמה, סרט מתח 
 מקום התרחשות:  פארגו 
 תקציב:  7,000,000‏$
 הכנסות:  60,611,975‏$
 הכנסות באתר מוג'ו:   fargo
 פרסים:  פרס אוסקר לשחקנית הטובה ביותר (פרנסס מקדורמנד)  פרס גילדת הכותבים של אמריקה לתסריט המקורי הטוב ביותר (ג'ואל כהן, אית'ן כהן)  פרס חוג מבקרי הסרטים של לונדון לסרט השנה  פרס חוג מבקרי הקולנוע של ניו יורק לסרט הטוב ביותר  פרס אוסקר לתסריט המקורי הטוב ביותר (ג'ואל כהן, אית'ן כהן)  פרס איגוד מבקרי הקולנוע של דאלאס-פורט וורת' לסרט הטוב ביותר  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
פארגו (באנגלית: Fargo) הוא סרט קולנוע משנת 1996 מסוגת המתח שנכתב, הופק ובוים על ידי האחים כהן ובכיכובם של ויליאם ה' מייסי, סטיב בושמי ופרנסס מקדורמנד. למרות שבתחילת הסרט מופיעה כתובית כי זהו סיפור אמיתי שהתרחש במינסוטה בשנת 1987, הוא בדוי לחלוטין. האחים כהן טענו כי כוונתם הייתה לכך שהרבה מהאירועים בסרט הם אמיתיים, וחוברו על ידם לעלילה אחת.
הסרט זכה לשבחי הביקורות והקהל, זיכה את האחים כהן בפרס אוסקר לתסריט המקורי הטוב ביותר ואת מקדורמנד בפרס השחקנית הטובה ביותר וכן היה מועמד לחמישה פרסים נוספים, לסרט הטוב ביותר, הבימוי, שחקן המשנה (ה. מייסי), הצילום והעריכה.
בשנת 2006, צורף אל ארכיון הסרטים הלאומי של ארצות הברית, בשל חשיבותו ההיסטורית והתרבותית.
בהשראת הסרט הופקה סדרת טלוויזיה באותו השם.
עלילה

ג'רי לנדגארד (ויליאם ה. מייסי) הוא סוחר מכוניות כושל ממיניאפוליס, מינסוטה. עקב צרות כלכליות הוא שוכר שני פושעים, קרל שאוולטר (סטיב בושמי) וגייר גרימסוד (פיטר סטורמר) לחטוף את אשתו ג'ין כדי לקבל כופר נפש מחמיו העשיר, וייד גוסטפסון, ומבטיח להם תשלום בגובה מחצית מדמי הכופר. שלא בידיעתם, מתכנן ג'רי לבקש מוייד סכום כסף גבוה יותר, וברווחים לסגור את חובותיו. ההתקשרות בין שני צדדי העסקה נוצרת בידי מכונאי שמכיר ג'רי, אינדיאני בשם שפ "פראודפוט", ואסיר לשעבר. מקום המפגש הוא העיר פארגו שבדקוטה הצפונית, ובסיומה עוזבים השניים במכונית מהחברה של ג'רי, המיועדת להוצאת התוכנית לפועל.
מיד לאחר החטיפה התוכנית משתבשת: במהלך הנסיעה אל מקום מחבואם, בית קיט על שפת אגם, נוסעים השניים דרך העיירה בריינרד. פקח דרכים עוצר את השניים לבדיקת רישיונות, לאחר שלא נמצאו פרטים מזהים על לוחיות הרישוי. לאחר שניסיונו של קרל לשחד את הפקח נכשל, גייר רוצח אותו ועוד שני עדים שחלפו על פניהם בנסיעה.
ראש המשטרה המקומית וההריונית של בריינרד, מארג' גונדרסון (פרנסס מקדורמנד), מתחילה לחקור את הרציחות. עקבות החקירה, בהן עדויות של שתי זונות ששהו ליל קודם לרצח עם החוטפים, תיעוד המכונית ולוחיות הזיהוי שלה בפנקס של הפקח הנרצח, ועדויות לשיחת טלפון שהתנהלה בין החוטפים לשפ, מוליכים אותה אל מיניאפוליס ואל החברה של ג'רי. היא חוקרת את ג'רי לגבי האפשרות שאחד מכלי הרכב שלו שימש את הרוצחים, ואת שפ בגין שותפות לדבר עבירה, אך אינה מצליחה לגבות ראיות מוצקות.
במהלך שהותה בעיר מוזמנת מארג' להיפגש עם חבר עבר מימי תיכון, מייק יאנאגיטה. הוא מספר לה על חברה לספסל הלימודים, מי שהייתה אשתו המנוחה. מארג' חושדת כי מדובר בניסיון לסחיטה רגשית מצידו, ומסיימת את הפגישה בנימוס.
ערב גביית דמי הכופר, יוצא וייד עם הכסף אל נקודת המפגש, ובכך מפר את ההסכם שבין החוטפים וג'רי, שכל שלבי העסקה יתבצעו ביניהם בלבד. בהגיעם וייד וקרל אל נקודת המפגש בראש חניון, מתעמתים השניים וקרל רוצח את וייד ביריה ובורח עם הכסף, פצוע אף הוא מאקדחו של וייד. ג'רי, אשר מגיע באיחור אחר השניים, מוצא את גופתו של חמיו ומחביא אותה בתא המטען של מכוניתו. כאשר קרל מגלה שדמי הכופר גבוהים משציפה, הוא קובר חלק מהכסף בשלג בשולי הדרך בחזרה לבקתה, שם הוא מגלה כי גייר הרג את ג'ין. בין השניים מתפתח עימות ובסיומו רוצח גייר את קרל במכת גרזן.
במהלך התארגנותה בחזרה ממינאפוליס, מספרת מארג' לחברה על המפגש עם מייק ופרטיו, ולהפתעתה מגלה כי מי שלכאורה היא אשתו המנוחה עודנה חייה וקיימת, וכי למייק קיים צו הרחקה ממנה. גילוי השקר מעורר את חושיה לגבי פרטי החקירה והיא חוזרת לתחקר בשנית ובתקיפות יתרה את ג'רי לגבי המכונית החסרה, אך הוא יוצא בזעם ממשרדו ובורח מהחקירה.
מארג' מגייסת את שאר הכוחות לאיתורו של ג'רי ויוצאת לסרוק את האזור, ובהגיעה אל האגם, היא מזהה את הרכב החשוד חונה בסמוך לבית הקיט. היא מסתננת אל שטח הבית, ומוצאת בחצר את גייר טוחן את שאריות גופתו של קרל במגרסת עצים. בניסיונו לברוח היא יורה ברגלו ועוצרת אותו. ג'רי עצמו נעצר במלון דרכים בדקוטה הצפונית.
צוות השחקנים הראשי

פרנסס מקדורמנד - מארג' גונדרסון
ויליאם ה. מייסי - ג'רי לנדגארד
סטיב בושמי - קרל שאוולטר
הרווי פרזנל (אנ') - וייד גוסטפסון
פיטר סטורמר - גייר גרימסוד
כריסטין רודרוד (אנ') - ג'ין לנדגארד
טוני דנמאן (אנ') - סקוטי לנדגארד
סטיב ריוויס (אנ') - שפ פראודפוט
לארי ברנדנבורג (אנ') - סטן גרוסמן
ג'ון קרול לינץ' - נורם גונדרסון
סטיב פארק (אנ') - מייק יאנאגיטה
הפקה

הסרט צולם בתחילת 1995, בעיקר באזור מיניאפוליס-סיינט פול ובדקוטה הצפונית. כמויות השלג שירדו באותו החורף היו נמוכות באופן חריג; סצנות חוץ שבהם נדרש נוף מושלג צולמו באזורים הצפוניים של מינסוטה ודקוטה הצפונית.
פסקול הסרט נכתב על ידי קרטר בורוול, שעבד עם האחים כהן על רוב סרטיהם.
הסרט ידוע בתיאור האותנטי שלו של המבטא באזור מינסוטה, בשימוש בביטויים מקובלים באזור, וכן בתיאור של תרבות הדיבור הידוע בשם "Minnesota nice" (בתרגום חופשי: הנחמדות של מינסוטה).
פרסים והוקרה

הסרט זכה לשבחי הביקורת והקהל, וזכה בפרסים רבים, ביניהם:
הסרט השתתף בפסטיבל קאן ב-1996, שם היה מועמד לפרס דקל הזהב, וג'ואל כהן זכה בפרס לבמאי הטוב ביותר.
בטקס פרסי האוסקר לשנת 1996, פרנסס מקדורמנד זכתה בפרס לשחקנית הטובה ביותר, והאחים כהן זכו פרס לתסריט המקורי הטוב ביותר. בנוסף, הסרט היה מועמד לחמישה פרסים נוספים: לסרט הטוב ביותר, הבימוי, שחקן המשנה, הצילום והעריכה.
ג'ואל כהן זכה בפרס באפט"א לקולנוע לבמאי הטוב ביותר, והיה מועמד ל-6 פרסים נוספים.
הסרט זכה בשלושה פרסי סטלייט לסרט הטוב ביותר, הבמאי הטוב ביותר (ג'ואל כהן) והשחקנית הטובה ביותר (פרנסס מקדורמנד), והיה מועמד ל-4 פרסים נוספים.
הסרט זכה ב-6 פרסי אינדפנדנט ספיריט, בכל הקטגוריות בהן היה מועמד: הסרט הטוב ביותר, הבמאי הטוב ביותר (ג'ואל כהן), השחקן הטוב ביותר (ויליאם ה. מייסי), השחקנית הטובה ביותר (פרנסס מקדורמנד), התסריט הטוב ביותר (האחים כהן), והצילום הטוב ביותר (רוג'ר דיקינס).
הסרט זכה בפרס סאטורן לסרט הפעולה/הרפתקה/מותחן הטוב ביותר, והיה מועמד לשני פרסים נוספים.
פרנסס מקדורמנד זכתה בפרס גילדת שחקני המסך לשחקנית הטובה ביותר בסרט קולנוע, וויליאם ה. מייסי היה מועמד לפרס לשחקן הטוב ביותר.
האחים כהן זכו בפרס גילדת הכותבים של אמריקה לתסריט הטוב ביותר.
ב-1998 דורג הסרט במקום ה-84 ברשימת מאה שנים... מאה סרטים של הסרטים האמריקאיים הטובים ביותר לפי מכון הסרטים האמריקאי.
בשנת 2006, כבר בשנה הראשונה בה ניתן היה לשקול את מועמדתו, הסרט צורף אל ארכיון הסרטים הלאומי של ארצות הברית בשל "חשיבותו התרבותית, ההיסטורית או האסתטית".
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "פארגו", עמ' 286–288
הערות שוליים

1 2  נתוני הסרט באתר Box Office Mojo
| סרטי האחים כהן |
| --- | --- | --- |
| סרטים | רציחות פשוטות (1984) • בייבי אריזונה (1987) • צומת מילר (1990) • ברטון פינק (1991) • הקפיצה הגדולה (1994) • פארגו (1996) • ביג לבובסקי (1998) • אחי, איפה אתה? (2000) • האיש שלא היה שם (2001) • אכזריות בלתי נסבלת (2003) • לחסל את הליידי (2004) • ארץ קשוחה (2007) • לקרוא ולשרוף (2008) • יהודי טוב (2009) • אומץ אמיתי (2010) • בתוך לואין דיוויס (2013) • יחי הקיסר! (2016) • הבלדה על באסטר סקראגס (2018) |  |
| שחקנים בולטים | ג'ון גודמן • סטיב בושמי • פרנסס מקדורמנד • ג'ון טורטורו |  |
| שותפים נוספים | פסקולים: קרטר בורוול • צילום: רוג'ר דיקינס • בארי זוננפלד |  |
| פרס סטלייט לסרט הטוב ביותר |
| --- | --- | --- |
| דרמה (1996–2009, 2018–הווה) | פארגו (1996) ‏•‏‏ טיטניק (1997) ‏•‏‏ הקו האדום (1998) ‏•‏‏ המקור (1999) ‏•‏‏ טראפיק (2000) ‏•‏‏ בחדר המיטות (2001) ‏•‏‏ הרחק מגן עדן (2002) ‏•‏‏ באמריקה (2003) ‏•‏‏ מלון רואנדה (2004) ‏•‏‏ הר ברוקבק (2005) ‏•‏‏ השתולים (2006) ‏•‏‏ ארץ קשוחה (2007) ‏•‏‏ נער החידות ממומביי (2008) ‏•‏‏ מטען הכאב (2009) ‏•‏‏ סיפורו של רחוב ביל (2018) ‏•‏‏ פורד נגד פרארי (2019) ‏•‏‏ ארץ נוודים (2020) ‏•‏‏ בלפסט (2021) ‏•‏‏ אהבה בשחקים: מאווריק (2022) ‏•‏‏ אופנהיימר (2023) ‏•‏‏ הברוטליסט (2024) |  |
| מוזיקלי או קומדיה (1996–2009, 2018–הווה) | אוויטה (1996) ‏•‏‏ הכי טוב שיש (1997) ‏•‏‏ שייקספיר מאוהב (1998) ‏•‏‏ להיות ג'ון מלקוביץ' (1999) ‏•‏‏ האחות בטי (2000) ‏•‏‏ מולין רוז' (2001) ‏•‏‏ החתונה היוונית שלי (2002) ‏•‏‏ אבודים בטוקיו (2003) ‏•‏‏ דרכים צדדיות (2004) ‏•‏‏ הולך בדרכי (2005) ‏•‏‏ נערות החלומות (2006) ‏•‏‏ ג'ונו (2007) ‏•‏‏ חופשייה ומאושרת (2008) ‏•‏‏ Nine‏ (2009) ‏•‏‏ האקסים של החברה שלי (2010) ‏•‏‏ כוכב נולד (2018) ‏•‏‏ היו זמנים בהוליווד (2019) ‏•‏‏ הבמה של ראדה (2020) ‏•‏‏ טיק, טיק... בום! (2021) ‏•‏‏ הכול בכל מקום בבת אחת (2022) ‏•‏‏ נשארים לחג (2023) ‏•‏‏ אנורה (2024) |  |
| סרט קולנוע (2010–2017) | הרשת החברתית (2010) ‏•‏‏ היורשים (2011) ‏•‏‏ אופטימיות היא שם המשחק (2012) ‏•‏‏ 12 שנים של עבדות (2013) ‏•‏‏ בירדמן (2014) ‏•‏‏ ספוטלייט (2015) ‏•‏‏ לה לה לנד / מנצ'סטר ליד הים (2016) ‏•‏‏ ארץ אלוהים / שלושה שלטים מחוץ לאבינג, מיזורי (2017) |  |
| סרט עצמאי | שחור על לבן (2018) |  |
| --- | --- |
בקרת זהויות :  NLI: 987007261052505171  BnF: cb14576992f (data)  GND: 4717737-8  SUDOC: 098319760  VIAF: 202148325   WorldCat (עם VIAF): 202148325
מלון רואנדה

| --- | --- |

עטיפת ה-DVD של הסרט
 בימוי:  טרי ג'ורג'
 הופק בידי:  טרי ג'ורג'
 תסריט:  טרי ג'ורג'  קייר פירסון
 עריכה:  נעומי ג'רייט 
 שחקנים ראשיים:  דון צ'ידל סופי אוקונדו חואקין פיניקס ניק נולטה
 מוזיקה:  אנדראה גוארה, רופרט גרגסון-ויליאמס 
 צילום:  רוברט פרייז 
 מדינה:  דרום אפריקה, איטליה, ארצות הברית, הממלכה המאוחדת 
 חברת הפקה:  Miracle Pictures, Mikado Film, ליונס גייט אנטרטיינמנט, Kigali Films, Seamus Production, יונייטד ארטיסטס 
 חברה מפיצה:  יונייטד ארטיסטס, ליונס גייט אנטרטיינמנט
 שיטת הפצה:  וידאו על פי דרישה 
 הקרנת בכורה:  22 בדצמבר 2004
 משך הקרנה:  121 דקות
 שפת הסרט:  אנגלית, צרפתית
 סוגה:  סרט דרמה, סרט ביוגרפי 
 מקום התרחשות:  Hôtel des Mille Collines, קיגאלי 
 תקופת התרחשות:  1994, רצח העם ברואנדה 
 תקציב:  17.5 מיליון דולר
 הכנסות באתר מוג'ו:   hotelrwanda
 פרסים:  פרס האקדמיה האירופית לקולנוע למלחין הטוב ביותר (אנדראה גוארה, רופרט גרגסון-ויליאמס)  מועצת ביקורת הקולנוע האמריקנית: עשרת הסרטים הטובים ביותר  Producers Guild Stanley Kramer Award 
 אתר רשמי
 דף הסרט ב־IMDb
 
מלון רואנדה (באנגלית: Hotel Rwanda) הוא סרט דרמה אמריקאי שיצא לאקרנים בשנת 2004 ומספר את סיפור הצלתם של בני טוטסי רבים בידי פול רוזסבגינה (דון צ'ידל), מנהל מלון ברואנדה, בזמן רצח העם שהתרחש במדינה בשנת 1994. סרט זה אף זכה לכינוי "רשימת שינדלר האפריקאי", וזאת בזכות פעילותו הבלתי נגמרת של פול משבט ההוטו להציל את בני משפחתו ועוד יותר מ-1,000 בני שבט הטוטסי שמצאו מחסה במלון מילי-קולינס בניהולו. הסרט היה מועמד לפרסי אוסקר לשחקן הטוב ביותר, שחקנית המשנה הטובה ביותר והתסריט המקורי הטוב ביותר, ומכון הקולנוע האמריקאי אף בחר בו לאחד מ-100 הסרטים מעוררי ההשראה ביותר של כל הזמנים.
רקע היסטורי

מאז ומתמיד ובעיקר מאז תקופת שלטון הקולוניאליזם הבלגי ברואנדה, נתחלקה המדינה בין רוב בני שבט הוטו למיעוט שבט הטוטסי. המתיחות בין הצדדים התלהטה ועם רצח הנשיא ז'ובנל הביארימנה לאחר חתימת הסכם השלום בין הצדדים, החלו פרעות וכוחות הוטו טבחו ללא רחם בבני שבט הטוטסי. לאחר מאה ימים של רצח המוני, תוך התעלמות מוחלטת מצד מעצמות כמו ארצות הברית, צרפת ובלגיה וכיסוי תקשורתי מורחב, התבררה התמונה הקשה.
עלילה

בזמן שיחות השלום בין ההנהגה ההוטית ברואנדה למורדים הטוטסים מעבר לגבולות, מנהל פול רוזסבגינה מלון בלגי שקט. פול הוא משבט ההוטו, אך אשתו טטיאנה (סופי אוקונדו) משבט הטוטסי. נישואים אלה הם מקור לסכסוך בלתי פתור גם לדעת אחד מספקי המלון, שהוא אף אחד ממנהיגי האינטרהמאווה, מליציית הוטו רצחנית.
עם החרפת המצב הפוליטי במדינה, כאשר פול ומשפחתו צופים בשכנים וידידים נרצחים ללא רחם, נאלץ פול לשמור על קשרים טובים עם בעלי השפעה מקרב הרוצחים וכן גורמים מחוץ לרואנדה כמו כוחות האו"ם, עיתונאים וסוכנים זרים, עליהם הוא סומך כי יעזרו בשעת צרה. אולם ההתערבות החיצונית פועלת בעיקר לטובתם של שוכני המלון שאינם רואנדים, ואילו שאר הפליטים, בהם ילדים רבים מבתי יתומים נזנחים על ידי כל הגורמים החיצונים. פול נאלץ לפעול במניפולציות ושוחד של המליציות הרצחניות וקציני צבא רואנדה על מנת לשמור על חיי בני משפחתו והפליטים במלון.
כוחות האו"ם באזור, בראשות קולונל אוליבר הקנדי (ניק נולטה) אינם יכולים להושיע, הן משום חוסר בכוח אדם, והן משום שנאסר עליהם להתערב באופן פיזי במצב. כאשר כוחות אלה מצליחים כבר להימלט מהמלון, מלווים באישורי יציאה, הם נתקלים במארב של המליציות הרצחניות ונאלצים לחזור.
במאמץ אחרון, פול משכנע קצין בכיר בצבא רואנדה לעזור לפליטים להימלט, אחרת לא יעיד לטובתו לאחר המלחמה. משפחתו של פול והפליטים עוזבים בשיירה מוגנת של האו"ם אל מעבר לקווי המורדים הטוטסים וחייהם ניצלים.
דראה דה-מתאו

| --- | --- |

דראה דה מתאו, ינואר 2005
 לידה:  19 בינואר 1972 (בת 53) קווינס, ניו יורק, ארצות הברית ארצות הברית
 מדינה:  ארצות הברית 
 תקופת הפעילות:  מ-1996 
 מקום לימודים:  בית הספר לאמנויות ע"ש טיש  Loyola School  סטודיו ויליאם אספר  סטודיו אייץ' בי 
 מספר צאצאים:  2 
 פרסים והוקרה:  פרס אמי לשחקנית המשנה הטובה ביותר בסדרת דרמה (2004)  פרס אמי לבידור בפריים טיים 
 פרופיל ב-IMDb
 
דראה דה-מתאו (באנגלית: Drea de Matteo; נולדה ב-19 בינואר 1972) היא שחקנית אמריקאית. היא ידועה בעיקר בזכות תפקידה בתור אדריאנה לה סרבה בסדרת הדרמה של HBO, "הסופרנוס" (1999–2006), שעליה קיבלה את פרס אמי לבידור בפריים טיים לשחקנית משנה בסדרת דרמה (2004). תפקידים בולטים נוספים כוללים את ג'ינה טריביאני בסדרה "ג'ואי" (2004–2006), וונדי קייס בסדרה "ילדי האנרכיה" (2008–2014), אנג'י בולן (אנ') בסדרה "עקרות בית נואשות" (2009–2010), והבלשית טס נזריו בסדרה "גוונים של כחול" (2016–2018).
ביוגרפיה

נולדה בשם אנדראה דונה דה-מתאו בשכונת וייטסטון (אנ'), ברובע קווינס, ניו יורק, בתם של דונה, מחזאית ושל אלברט, יצרן רהיטים שהיה הבעלים והמנכ"ל של חברת אייברי בורדמן וקרלייל. היא ממוצא איטלקי, וגדלה במשפחה קתולית.
לאחר שסיימה את לימודיה בבית הספר לויולה (אנ') באפר איסט סייד, מנהטן, דה מתאו קיבלה תואר ראשון באמנויות יפות מבית הספר טיש לאמנויות (אנ') של אוניברסיטת ניו יורק, בכוונה תחילה להיות במאית קולנוע. בנוסף למדה משחק בסטודיו אייץ' בי, שם אימה לימדה מחזאות.
קריירה

בשנת 1999 החלה לשחק בסדרת הדרמה המוערכת של HBO, "הסופרנוס" בדמותה של אדריאנה לה סרבה. במקור הייתה אמורה לשחק תפקיד זניח של מלצרית חסרת שם אך יוצר הסדרה, דייוויד צ'ייס, אהב כל כך את המשחק וההתלהבות שהפגינה בפרק הפילוט עד שכתב במיוחד את דמותה של אדריאנה לה סרבה עבורה.
בשנת 2004, זכתה דה-מתאו בפרס אמי לשחקנית משנה בסדרת דרמה עבור תפקידה בסדרה והייתה מועמדת גם לפרס גלובוס הזהב ולפרס גילדת שחקני המסך באותה שנה עבור תפקיד זה.
משנת 2004 עד שנת 2006, שיחקה דה מתאו את אחות של ג'ואי טריביאני בסדרה "ג'ואי".
בשנים 2008–2011 דה-מתאו שיחקה את התפקיד של ונדי קייס בסדרה "ילדי האנרכיה" מבית FX Networks.
בשנת 2009 דה-מתאו גילמה את אנג'י בולן (אנ') בעונה השישית של הסדרה "עקרות בית נואשות". היא עזבה את הסדרה בסוף העונה השישית בשנת 2010 מסיבות אישיות.
בשנת 2013 שיחקה בתפקיד משני בדרמת הפשע "סיבוב חופשי" את דמותה של סנדי, חברתה של כריסטינה (אנה פקווין).